Aja 5 liitrit vett keema, vala võililled vette, kuumuta ja keeda seejärel tasasel tulel 5 minutit. Kurna, vala võililledele peale uus kogus keeva vett, umbes 3 liitrit, ja keeda veel 5 minutit. Kurna, pigista võilillemassist vesi välja. Kalla saadud vedelik suhkru ja siirupi peale. Pese ja viiluta sidrunid, pane vedeliku hulka. Kuumuta veel kord, vala vett juurde. Jahuta toatemperatuurini, siis lisa väheses vees lahustatud pärm. Lase mõdul hommikuni toatemperatuuril käärida. Seejärel kurna ja vala pudelitesse, pane igasse pudelisse mõni rosin. Hoia pudeleid külmikus.